РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 12

от дистанционното заседание чрез видеоконферентна връзка
на Комисия „Съдебна карта, натовареност и съдебна статистика”
към Съдийската колегия на Висшия съдебен съвет,
проведено на 19 май 2021 г.

Днес, 19 май 2021 г. от 14:00 часа се проведе дистанционно заседание чрез видеоконферентна връзка на Комисия „Съдебна карта, натовареност и съдебна статистика”  към Съдийската колегия на Висшия съдебен съвет, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:
ЧЛЕНОВЕ:	ДАНИЕЛА МАРЧЕВА
АТАНАСКА ДИШЕВА
БОРЯНА ДИМИТРОВА
ДРАГОМИР  КОЯДЖИКОВ – отсъства 
КРАСИМИР ШЕКЕРДЖИЕВ - отсъства	

От администрацията на Висшия съдебен съвет присъстват експертните сътрудници към комисията: Надежда Азманова - началник отдел „САОД“ в дирекция „ИТСС“, Красимира Василева - началник отдел „ПОНД“ в дирекция  „Правна“ и Галина Хаджиева - старши експерт в отдел „САОД“ в дирекция „ИТСС“.

Заседанието протече при следния дневен ред :

1. Окончателен вариант на Индексите за резултатите от инстанционната проверка на съдебните актове и Указанията за тяхното поставяне след връщане на делата по граждански, търговски, фирмени,  наказателни и административни дела.
(Отложена с решение по протокол № 11/12.05.2021г., т.2 на КСКНСС)

2. Съгласуване на окончателните бележки по проекта на доклад - Преглед на инвестиционната политика на България, изготвен от Организацията за икономическо сътрудничество и развитие (ОИСР) от министерство на икономиката.
(Съгласно решение по протокол № 11/12.05.2021г., т.3 на КСКНСС)

3. Писмо от административния ръководител на Административен съд София-област относно корекции в статистическите форми за отчет за 2020 г. 
(Писмо изх. №1283/12.05.2021 г.)

По дневния ред: 

1. ОТНОСНО: Окончателен вариант на Индексите за резултатите от инстанционната проверка на съдебните актове и Указанията за тяхното поставяне след връщане на делата по граждански, търговски, фирмени,  наказателни и административни дела.
(Отложена с решение по протокол № 11/12.05.2021г., т.2 на КСКНСС)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

1.1. Изпраща проект на Индексите за резултатите от инстанционната проверка на съдебните актове и Указанията за тяхното поставяне след връщане на делата по граждански, търговски, фирмени,  наказателни и административни дела на постоянните работни групи по граждански, търговски и фирмени дела, по наказателни дела и по административни дела, сформирани с решение на КСКНСС по т. 7 от протокол № 7/27.05.2020 г., за изразяване на становища и окончателни бележки, в срок до 25.05.2021 година. 

1.2. Възлага на г-жа Атанаска Дишева – заместник-председател на комисия „Съдебна карта, натовареност и съдебна статистика“ към Съдийската колегия на ВСС да предприеме необходимите действия за отразяване на направените бележки и изразени становища в проекта на Индексите за резултатите от инстанционната проверка на съдебните актове и Указанията за тяхното поставяне след връщане на делата по граждански, търговски, фирмени,  наказателни и административни дела.

1.3. В случай, че до следващото заседание на КСКНСС постъпят каквито и да са бележки, предложения и/или становища по проекта, същият следва да бъде внесен за обсъждане в заседание на КСКНСС.

1.4. В случай, че по така изготвеният проект не постъпят каквито и да са бележки, предложения и/или становища, проектът на Индексите за резултатите от инстанционната проверка на съдебните актове по граждански, наказателни и административни дела и Указанията за тяхното поставяне след връщане на делата, да се публикува на интернет-страницата на Висшия съдебен съвет и се изпрати окръжно писмо до всички съдилища, с което да бъдат уведомени, че съдиите могат да изразят становища по проекта. 

2. ОТНОСНО: Съгласуване на окончателните бележки по проекта на доклад - Преглед на инвестиционната политика на България, изготвен от Организацията за икономическо сътрудничество и развитие (ОИСР) от министерство на икономиката.
(Съгласно решение по протокол № 11/12.05.2021г., т.3 на КСКНСС)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

2.1. Приема окончателните бележки и коментари по проекта на доклад - Преглед на инвестиционната политика на България, изготвен от Организацията за икономическо сътрудничество и развитие (ОИСР), изготвени от г-жа Красимира Василева, експертен сътрудник към КСКНСС.

2.2. Изпраща материала  по т. 2.1. на дирекция „Международна дейност и протокол“ към АВСС, по компетентност.

3. ОТНОСНО: Писмо от административния ръководител на Административен съд София-област относно корекции в статистическите форми за отчет за 2020 г. 
(Писмо изх. №1283/12.05.2021 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

3.1. Приема за сведение изготвения доклад от Галина Хаджиева - експертен сътрудник към КСКНСС относно необходимостта от извършване на корекция в приетите с решение на Съдийската колегия на ВСС по пр. № 12/13.04.2021 г. обобщени статистически таблици за дейността на апелативните, специализираните, военните, окръжните, районните и административните съдилища за 2020 г.	

3.2. Възлага на отдел „Статистически анализ и обработка на данни“ в АВСС да извърши необходимите корекции на данните в обобщените отчети на административните и районните съдилища, както и в съответните Приложения от обобщения отчет за дейността на съдилищата за 2020 г.

3.3. Коригираните обобщени статистически таблици за дейността на апелативните, специализираните, военните, окръжните, районните и административните съдилища за 2020 г. да се внесат в заседанието на Съдийската колегия на Висшия съдебен съвет, насрочено за 25.05.2021 г., като предлага на СК на ВСС да приеме следното решение:	

ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И :

1. ПРИЕМА коригирани обобщени статистически таблици за дейността на апелативните, специализираните, военните, окръжните, районните и административните съдилища за 2020 г., приети с решение на Съдийската колегия на ВСС по т.19 от протокол № 12/13.04.2021 г..
2. Коригираните статистически таблици за дейността на съдилищата за 2020 г. ДА СЕ ПУБЛИКУВАТ на Интернет-страницата на ВСС, в раздел Съдебна статистика.

ПРЕДСЕДАТЕЛ НА
КОМИСИЯ „СЪДЕБНА КАРТА,
НАТОВАРЕНОСТ И СЪДЕБНА 
СТАТИСТИКА“: / п /

ДАНИЕЛА МАРЧЕВА